Raymond Tawiah Abraham

Raymond Tawiah Abraham ( wɔwoo no wɔ Sanda 10,1955) ɔyɛ Ghana amanyɛnyi na nkontabunyi (accountant) a nna ɔyɛ kuw ba wɔ mbrahyɛbagua fie ɔtɔ do enum wɔ Amansin (Republic) a ɔtɔ do anan (4) mu wɔ Ghana, a ogyina mu ma Yilo Krobo ambatow mpasua do wɔ Epuei Mantɔw mu.Ghana Parliamentary Register (2004–2008)https://www.businessghana.com/

 Ɔbra ahyɛse na nwomasua 
Afe apem ahaakorɔn eduonum enum ne bosoom Sanda ne da a ɔtɔ do du na wɔwoo Abraham wɔ Yilo Krobo a ɔwɔ Epuei mantɔ mu wɔ Ghana. Ofi Somanya a ɔwɔ Epuei mantɔw mu. Ɔkɔr skuul wɔ Ghana suapɔn(University of Ghana) mu na onyaa ne  Diploma in Public administration. Onyaa ne MBA (Post Graduate School of Management, Paris, France) wɔ afe 2006 mu, onyaa ne BSc (Administration) UG wɔ afe 2007 mu na onyaa ne EMGL (GIMPA) wɔ afe 2008 mu.https://web.archive.org/web/20250119115605/https://ghanamps.com/mps/details.php/?id=232

 Edwuma 
Abraham yɛɛ edwuma dɛ Hwɛdofo panyin wɔ "El Shaddai Medical Laboratory Limited". Ɔyɛ akontaabunyi nna mbrahyɛbaguanyi dze ma Yilo Krobo mpasuar wɔ Epuei mantɔw mu wɔ Ghana.

 Amanyɛsɛm 
NDC amanyɛkuw no akwanya ahoma do na wɔpaaw Abraham wɔ afe 2004 ne bosoom Mumu mu Ghana amansan abatow no mu dɛ mbrahyɛbaguanyi wɔ mbrahyɛbagua a ɔtɔ do anan wɔ 4th Republic no mu dze ma Yilo Krobo mpasuar wɔ Epuei mantɔw mu.https://allafrica.com/stories/200805010603.html Onyaa mba 20,685 dze fi mba dodow 36387  no mu ogyina hɔ ma 56.80%. Ɔsanee gyinaa bio wɔ afe 2008 Ghana amansan abatow no mu na onyaa mba 18,345 dze fi mba dodow 34,896 a mba a onyae no gyina hɔ ma 52.53% dze dzii konyim  tsiaa hɔn a wɔnye no sii akan no,  Christian Kofi Tettey a ɔyɛ New Patriotic Party kuwba a onyaa amba 13,658 a ogyina hɔ ma 39.11%, Francis Opai Tetteh a ɔyɛ Convention People's Party kuwba onyaa amba no mu 2,598 a nna ogyina hɔ ma 7.44% na Terkpetey Fred Kwasi a ɔyɛ  People's National Convention a onyaa amba 325 a ogyina hɔ ma 0.93% wɔ mbrahyɛbagua a otsia enum no wɔ Ebibiman a ɔtɔ do anan no mu maa Yilo Kro mpasuar wɔ Epuei mantɔw mu wɔ Ghana.

 N'abrabɔ 
Abraham yɛ Kristonyi na Mɛtɔdese asɔr no kuwba. Wawar kitsa mba anan (4).

 Nhwɛdo 

Nkyekyεmu:Ghanafo
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2001-2005